Hamlet

Le tragedia de Hamlet, Prince de Dania (anglese: The Tragedy of Hamlet, Prince of Denmark), vel etiam cognite simplemente como Hamlet, esse un del obras theatral le plus famose del cultura occidental e un del obras litterari que ha originate le maxime numero de commentarios critic. Illo esse un tragedia scripte per William Shakespeare e probabilemente composite aliquando inter le annos 1599 e 1601. Le historia disveloppa se in Dania e narra quomodo le prince Hamlet va realisar su vengiantia contra Claudio, su avunculo paterne. Le premissa de su vengiantia esse nihil minus que le homicidio de su patre per le manos de Claudio ipse, qui le occideva pro usurpar su trono e corona; ille quidem esseva tamben le rege de Dania, ultra le patre de Hamlet. Postea, Claudio etiam se marita con le regina Gertrudis, matre de Hamlet, irante le juvene ancora plus. Le obra rota circum le concepto de follia—tanto real quanto ficte—e lo que le dolor profunde e le ira dismesurate pote facer a un persona. De plus, illo explora le topicos del traition, vengiantia, incesto e del corruption moral.

Inter tote le contos scripte per William Shakespeare, Hamlet esse indubitabilemente le plus popular. Al minus illo esse le plus famose e magne umquam scripte per le autor anglese, con in toto 4.042 lineas e 11.610 parolas, igitur dante a Hamlet un del rolos parlate le plus longe umquam existite intra le panorama theatral del tempore pro un personage qual ille.

In le principio, Hamlet esseva impresse in 1603 con le titulo complete de The Tragicall Historie of Hamlet Prince of Denmarke By William Shakespeare: As it hath beene diuerse times acted by his Hignesse seruants in the cittie of London: as also in the two Vniuersities of Cambridge and Oxford, and elsewhere (“Le Tragic Historia de Hamlet Prince de Dania Per William Shakespeare: Quomodo id ha essite acte diverse vices per le servitores de Su Altessa in le citate de Londres: vel etiam in le Universitates et de Cambridge, et de Oxford, et alibi”).

Hamlet sembla haber essite le 19e conto que Shakespeare scribeva, mesmo si le exacte ordine chronologic de su labores esse dubitabile. Le autor mesme soleva revider e reelaborar su spectaculos le plus vetere plure vices, anque plus tarde in su vita. Totevia, su contos esseva principalmente scripte in le periodo desde circa 1589 usque 1612, un tempore in que ille componeva in toto 37 contos e sonettos.

Categoria:Litteratura anglese